CELEX: 32010R0520
Language: et
Date: 2010-06-16 00:00:00
Title: Komisjoni määrus (EL) nr 520/2010, 16. juuni 2010 , millega muudetakse määrust (EÜ) nr 831/2002 seoses juurdepääsuga konfidentsiaalsetele andmetele teaduslikul eesmärgil seoses kättesaadavate uuringute ning statistiliste andmete allikatega  (EMPs kohaldatav tekst)

17.6.2010   
            
            
               ET
            
            
               Euroopa Liidu Teataja
            
            
               L 151/14
            
         KOMISJONI MÄÄRUS (EL) nr 520/2010,
   16. juuni 2010,
   millega muudetakse määrust (EÜ) nr 831/2002 seoses juurdepääsuga konfidentsiaalsetele andmetele teaduslikul eesmärgil seoses kättesaadavate uuringute ning statistiliste andmete allikatega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. märtsi 2009. aasta määrust (EÜ) nr 223/2009 Euroopa statistika kohta (1), eelkõige selle artiklit 23,
   ning arvestades järgmist:
   
               (1)
            
            
               Komisjoni määrusega (EÜ) nr 831/2002 (2) on kehtestatud tingimused, mille alusel lubada juurdepääsu ühenduse ametiasutusele edastatud konfidentsiaalsele teabele statistiliste järelduste tegemiseks teaduslikul eesmärgil. Määruses on loetletud uuringud ja andmeallikad, mille suhtes määrust kohaldatakse.
            
         
               (2)
            
            
               Teadlaste hulgas ja teadusringkondades laiemalt kasvab nõudlus ka sellise teaduslikul eesmärgil kasutatava konfidentsiaalse teabe järele, mida saadakse Euroopa tervishoiualase intervjuuküsitlusega (EHIS), ühenduse statistikast infoühiskonna kohta (CSIS), leibkondade eelarve uuringust (HBS) ning kaupade autovedu käsitlevatest statistilistest aruannetest (GGR).
            
         
               (3)
            
            
               Euroopa tervishoiualase intervjuuküsitluse eesmärk on mõõta ühtlustatud baasil ja kõrge võrreldavuse tasemega ELi liikmesriikide vahel ELi kodanike tervislikku seisundit, eluviisi (tervist määravaid tegureid) ja tervishoiuteenuseid. Küsimustikku hõlmatud teemad annavad vastuseid nii poliitiliste vajaduste kui ka teaduslike eesmärkide jaoks. Üksikandmekogumite kasutamine võimaldab teadlastel läbi viia konkreetsete elanikkonna rühmade (nt vanad inimesed) uuringuid, et paremini hinnata nende tervislikku seisundit ning seda, kuidas tervishoiusüsteem vastab nende vajadustele. Selliste uuringute tulemusi saab kasutada erinevate elanikkonnarühmade jaoks konkreetsete plaanide kujundamiseks või Euroopa ja/või riikliku tasandi ennetuskavade hindamiseks.
            
         
               (4)
            
            
               Euroopa Parlamendi ja nõukogu 21. aprilli 2004. aasta määrusega (EÜ) nr 808/2004 infoühiskonda käsitleva ühenduse statistika kohta (3) sätestatakse ühtlustatud statistiliste andmete esitamise raamistik info- ja kommunikatsiooni tehnoloogia (IKT) kasutamise kohta leibkondades ja üksikisikute poolt. Ligipääs üksikandmekogumitele aitaks oluliselt tõhustada uurimistööd, mis käsitleb IKT kasutamise mõju Euroopa ühiskonnale ning digitaalsele kaasatusele. Tulemusi saab kasutada olemasolevate poliitiliste strateegiate hindamiseks ning asjakohaste uute strateegiate määratlemiseks riiklikul ja Euroopa tasandil, nagu i2010 strateegia.
            
         
               (5)
            
            
               Leibkondade eelarve uuringud hõlmavad kulude liigitamist vastavalt leibkonna iseloomule ning vastavalt selle viiteisikule ja leibkonna sissetulekule. Selle uuringuallika ühtsus võimaldab luua mikrosimulatsiooni vahendeid, et kontrollida üleeuroopalisi hüpoteese ja aidata poliitikutel teha informeeritud otsuseid.
            
         
               (6)
            
            
               Nõukogu 25. mai 1998. aasta määruses (EÜ) 1172/98 kaupade autovedu käsitlevate statistiliste aruannete kohta (4) nõutakse, et aruandvad riigid esitaksid Eurostatile kord kvartalis mikroandmed valimis olevate sõidukite kohta, nimetatud sõidukite tehtud sõitude kohta ja neil sõitudel piirkondade vahel veetud kaupade kohta. Teadlaste juurdepääs nendele andmetele oleks kasuks transpordipoliitika analüüsil ja transpordi modelleerimisel, muu hulgas ELi regionaalpoliitika valdkonnas, erinevate transpordiliikide tasakaalustamisel ning ELi üleeuroopaliste transpordivõrkude arendamisel.
            
         
               (7)
            
            
               Seetõttu tuleks Euroopa tervishoiualane intervjuuküsitlus (EHIS); ühenduse statistika infoühiskonna kohta (CSIS) – moodul 2 inimesed, leibkonnad ja infoühiskond; leibkondade eelarve uuring (HBS) ning kaupade autovedu käsitlevad statistilised aruanded (GGR) lisada määruses (EÜ) 831/2002 esitatud loetellu.
            
         
               (8)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 831/2002 muudetakse järgmiselt.
   
               1)
            
            
               Artikli 5 lõige 1 asendatakse järgmisega:
               „1.   Ühenduse ametiasutus võib oma ruumides võimaldada juurdepääsu konfidentsiaalsetele andmetele, mis on saadud järgmistest uuringutest või statistiliste andmete allikatest:
               
                           —
                        
                        
                           Euroopa Ühenduse leibkondade paneeluuring;
                        
                     
                           —
                        
                        
                           tööjõu-uuring;
                        
                     
                           —
                        
                        
                           ühenduse innovatsiooniuuring;
                        
                     
                           —
                        
                        
                           täiendkutseõppe uuring;
                        
                     
                           —
                        
                        
                           töötasude struktuuri uuring;
                        
                     
                           —
                        
                        
                           tulu ja elutingimusi käsitlev ühenduse statistika;
                        
                     
                           —
                        
                        
                           täiskasvanute koolituse alane uuring;
                        
                     
                           —
                        
                        
                           põllumajandusettevõtete struktuuriuuring;
                        
                     
                           —
                        
                        
                           Euroopa tervishoiualane intervjuuküsitlus;
                        
                     
                           —
                        
                        
                           ühenduse statistika infoühiskonna kohta – moodul 2 inimesed, leibkonnad ja infoühiskond;
                        
                     
                           —
                        
                        
                           leibkondade eelarve uuring;
                        
                     
                           —
                        
                        
                           kaupade autovedu käsitlevad statistilised aruanded.
                        
                     Andmed esitanud liikmesriigi ametiasutuse taotluse korral ei võimaldata juurdepääsu nendele andmetele teatavate uurimisprojektide tarbeks.”
            
         
               2)
            
            
               Artikli 6 lõige 1 asendatakse järgmisega:
               „1.   Ühenduse ametiasutus võib väljastada anonüümseid algandmeid, mis on saadud järgmistest uuringutest või statistiliste andmete allikatest:
               
                           —
                        
                        
                           Euroopa Ühenduse leibkondade paneeluuring;
                        
                     
                           —
                        
                        
                           tööjõu-uuring;
                        
                     
                           —
                        
                        
                           ühenduse innovatsiooniuuring;
                        
                     
                           —
                        
                        
                           täiendkutseõppe uuring;
                        
                     
                           —
                        
                        
                           töötasude struktuuri uuring;
                        
                     
                           —
                        
                        
                           tulu ja elutingimusi käsitlev ühenduse statistika;
                        
                     
                           —
                        
                        
                           täiskasvanute koolituse alane uuring;
                        
                     
                           —
                        
                        
                           põllumajandusettevõtete struktuuriuuring;
                        
                     
                           —
                        
                        
                           Euroopa tervishoiualane intervjuuküsitlus;
                        
                     
                           —
                        
                        
                           ühenduse statistika infoühiskonna kohta – moodul 2 inimesed, leibkonnad ja infoühiskond;
                        
                     
                           —
                        
                        
                           leibkondade eelarve uuring;
                        
                     
                           —
                        
                        
                           kaupade autovedu käsitlevad statistilised aruanded.
                        
                     Andmed esitanud liikmesriigi ametiasutuse taotluse korral ei võimaldata juurdepääsu nendele andmetele teatavate uurimisprojektide tarbeks.”
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. juuni 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 87, 31.3.2009, lk 164.
   
      (2)  EÜT L 133, 18.5.2002, lk 7.
   
      (3)  ELT L 143, 30.4.2004, lk 49.
   
      (4)  EÜT L 163, 6.6.1998, lk 1.